Bybelskool » 2 Timoteus 1:1-18 – Getrou aan die evangelie
Written by Chris van Wyk. Posted in Timoteus
Let op hoe Paulus met die deur in die huis val en fokus op getrouheid aan die evangelie. Die getrouheid hou in dat hy:
bereid is om vir die evangelie te ly (vers 2 en 8 ) en
hom aan sy roeping sal toewy in afhanklikheid van die Heilige Gees wat in hom woon (ves 13-14).
As motivering en onderskraging noem hy:
die seën wat hy steeds ervaar deur ‘n gelowige familie te kan hê (sy ouma Loïs en sy ma Eunice) en hom van kleins af in die Woord onderrig het (3:5) – vers 5,
die krag en liefde en selfbeheersing wat God se Gees in hom losgelaat het – vers 7,
die onverganklike lewe wat God vir ons belowe het – vers 10,
die voorbeeld van Paulus (as prediker, apostel en leraar) wat hom aanspoor om te leef in die geloof en liefde wat ons in Christus Jesus het – vers 13.
Timoteus moet homself aan dié dinge herinner om sy getrouheid te versterk en weer die passie van sy roeping te herontdek deur dit soos ‘n vuur aan te blaas in afhanklikheid van die Heilige Gees.
Dan sal hy nie skaam wees om die evangelie te verkondig nie, en sy deel van die ontberings dra vir die evangelie, met die krag wat God gee.
Dié getrouheid moet volgehou word in die konteks van mense wat juis die teenoorgestelde doen: onder andere Figelus en Hermongenes (ons weet verder niks van hulle nie). Daarteenoor is daar getroues soos Onesiforus, van Efese, wat op sy beurt vir Paulus in die tronk kom bemoedig het.